


Dėl parengto Kauno apskrities Kėdainių rajono savivaldybės Krakių seniūnijos Krakių kadastro vietovės žemės reformos žemėtvarkos projekto viešo svarstymo
Nacionalinės žemės tarnybos prie Aplinkos ministerijos Kauno apygardos žemės tvarkymo ir administravimo skyrius (toliau ‒ Skyrius) informuoja, 2024-12-12 ‒ 2024-12-30, darbo dienomis nuo 8.00 iki 16.00 val., Skyriuje, J. Basanavičiaus g. 36, Kėdainiai, 520 kab., bus eksponuojamas ir viešai svarstomas parengtas Kauno apskrities Kėdainių rajono savivaldybės Krakių seniūnijos Krakių kadastro vietovės žemės reformos žemėtvarkos projektas (toliau ‒ Projektas). 
Projekto autorius 2024-12-16 ir 2024-12-19 nuo 10.00 iki 14.00 val. bus Skyriuje ir galės atsakyti į iškilusius klausimus.
Suinteresuoti asmenys iki 2024-12-30 savo pasiūlymus ir pretenzijas dėl Projekto Skyriui gali pateikti raštu. 
   Projekto viešo svarstymo rezultatų aptarimas vyks 2025-01-10  10.00 val. Skyriuje, 520 kab. 



